Case ID: 1202434
Sentence 1: İş üzrə Şahid3 məhkəmə iclasında verdiyi ifadəsində Ağdaş RPŞ-nin CAB-nin əməliyyat müvəkkili işlədiyini, 20 fevral 2020-ci il tarixdə Təqsirləndirilən şəxs üzərində narkotik vasitə gəzdirməsi və yaşadığı ünvanda saxlaması barədə məlumat daxil olduğunu, həmin məlumat əsasında tərəfindən əməliyyat-axtarış tədbirlərinin həyata keçirilməsinə dair qərar qəbul olunduğunu, həmin gün saat 11:00 radələrində Anarın yaşadığı Ağdaş şəhəri, H.Əliyev prospektində «Çinar» restoranının arxa tərəfində görüb Ağdaş RPŞ-nin CAB-ın əməliyyat müvəkkili Şahid4 ilə birlikdə ona yaxınlaşıb polis şöbəsinə dəvət etdiklərini, polis şöbəsində növbətçi hissədə iki nəfər hal şahidlərinin və müdafiəçinin iştirakları ilə onun üzərində şəxsi axtarış aparıldığını, şəxsi axtarış zamanı onun əynində olan qara rəngli gödəkçənin sol döş cibindən 01 ədəd “micrimax” markalı telefon, 01 ədəd telefon batareyası, 01 ədəd sim kart, həmin gödəkçənin sağ yan cibindən 01 ədəd alışqan və 01 ədəd ”nokia” markalı mobil telefon, gödəkçənin iç sol döş cibindən 01 ədəd kağız parçası, gödəkçənin sağ iç döş cibindən 01 ədəd siqaret qutusu (prima), gödəkçənin sol yan cibindən 01 ədəd əl dəsmalı, 01 ədəd sellofan büküm və 01 ədəd kiçik taxta parçası və gödəkçənin iç sağ cibindən 01 ədəd cib bıçağı aşkar edildiyini, sellofan büküm açılan zaman içərisindən qəhvəyi rəngli, toz və kristal hallında maddə aşkar olunduğunu, sorğu zamanı Təqsirləndirilən şəxs həmin maddənin narkotik maddə olduğunu dediyini və özü istifadə etmək üçün üzərində saxladığımı bildirdiyini göstərdi.